เครนคอนโดฯ LPN ย่านพระราม 3 ถล่ม สังเวย 4 ศพ สาหัส 1 ราย!
เครนก่อสร้างคอนโดฯ LPN ย่านพระราม 3 ถล่ม สังเวย 4 ศพ สาหัส 1 ราย!
23 ม.ค. 2562

ผู้สื่อข่าวรายงานว่า ในวันนี้ (23 ม.ค.2562) เมื่อเวลา 13.05 น. เกิดเหตุเครนถล่ม ณ พื้นที่ก่อสร้าง อาคารลุมพินี เพลส พระราม 3 ริเวอร์ไรน์ ซอยพระรามที่ 3 ซอย 45 ถนนพระรามที่ 3 พื้นที่เขตยานนาวา ล่าสุดเจ้าหน้าที่กำลังเร่งไปที่เกิดเหตุ โดยล่าสุดมีรายงานว่าพบ พบผู้เสียชีวิต จำนวน 4 ราย ได้รับบาดเจ็บอาการสาหัส จำนวน 1 ราย และติดค้างบนเครน จำนวน 1 ราย
โดยจากการตรวจสอบพบว่า คอนโดมีเดียมดังกล่าวเป็นโครงการของ บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ซึ่งได้เปิดจองตั้งแต่วันที่ 9 ธันวาคม 2560 และโครงการเริ่มก่อสร้างประมาณปี 2561 และคาดว่าจะแล้วเสร็จในปีนี้

 